Disk kaled - Wikipedia

# Disk kaled

### Diwar Wikipedia, an holloueziadur digor

An disk (pe an disk kaled) 'zo unan deus an importantañ periferikoù e-barzh un urzhiataer. Possupl eo gweled anehañ evel ur vagasenn e vefe klenkañ madoù enni ewid kerc'had aneze diouzh an ezommoù.

Ar madoù-se so an data. Lâred a raer emañ an disk un « unite klenkañ data ».

Gwraet e vez gant pladennoù magnetik, e-lec'h e vez dalc'hen an data enskrivet, gant pennoù lenn/skriv, gant un dispositif evit plassañ ar pennoù, ha gant ur sistem elektronek evit tretiñ an data o tont deus an urzhiataer, oh heuliañ protokoloù komand ha transport data evel ATA pe SCSI.

Bihannoc'h eged 1 milimetr eo tevder pladennoù un disk. Gwraet int gant un aliaj metal skañv, ha goloet eo o gorreoù gant ur gwiskad moan a bartikuloù magnetiset e c'hall bezañ cheñchet o reteradur ewid kodiñ an talvoudoù binar 0 ha 1.

Kontrollet eo brec'h plasañ ar pennoù lenn/skriv gant ur moteur pasenn-ha-pasenn. Dre un diblasamant anklel e basse ar vrec'h eus un eil roudenn enskrivañ d'he-ben. Gant ur moteur all e-kreis ar mekanik, e vez lakaet ar pladennoù da droial gant tizhoù etre 5400 tr.mun-1 evit ar reoù ar muiañ ordinal, ha 15000 tr.mun-1 ewid ar reoù barrekañ.

Dre un efed koldre-aer (coussin d'air) produet gant tizh troial uhel ar pladennoù e vez dalc'het distok ar pennoù diouzh gorre a-us ha gorre dindan ar pladennoù.

Resañ a reont ar gorreoù à dostoc'h eged 1 mikron. Evel-se e c'hallont skrivañ, dre cheñch reteradur ar partikuloù, ha lenn, dre selled ar reteradur-se.

Ur penn lenn/skriv a so da beb fas ur bladenn. Kensolud war ar memes brec'h emañ toud ar pennoù ha, dre se, e tiraesont d'ar memes koulz ar memes roudennoù war ar pladennoù. Formiñ ur silindr a ra ar memes roudennoù-se, dezhe ar memes niverenn urzh. Hag, abalamour da se ez eus kement a silintroù hag a roudennoù war beb fas da peb pladenn.

Neuse bez' e c'hall kement dataenn enskrivet war un disk bezañ diraeset dre heh adress fisik termened evel-mañ : pladenn, fas, roudenn, sektor.

## [kemmañ] Gweled ivez

- Disk kalet : versïon peurunvan deus an artikl-mañ

Adtapet diwar "http://br.wikipedia.org../../../d/i/s/Disk_kaled.html"

Rummadoù ar bajenn: Informatik

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Afrikaans
- العربية
- Български
- Bosanski
- Català
- Česky
- Dansk
- Deutsch
- Ελληνικά
- English
- Español
- Eesti
- Euskara
- فارسی
- Suomi
- Français
- Frysk
- Galego
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- 한국어
- Lingala
- Lietuvių
- Latviešu
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- ייִדיש
- 中文